বলিউড অভিনেত্রী জারিন খান আর পাক ক্রিকেটারের সম্পর্ক নিয়ে চর্চা নতুন কোনও ব্যাপার নয়। অতীতে খবর প্রকাশিত হয়েছিল, পাকিস্তানের প্রাক্তন অধিনায়ক শাহিদ আফ্রিদি তাঁর মন চুরি করে নিয়েছেন। ‘বুমবুম’ আফ্রিদির সঙ্গে তিনি প্রেম করছেন, এমন খবরও ছড়িয়ে পড়েছিল সংবাদমাধ্যমে। পরিস্থিতি অন্য দিকে মোড় নিচ্ছে দেখে আসরে নামতে হয় বলিউড অভিনেত্রীকে। আফ্রিদি ও তাঁর সম্পর্ক নিয়ে মন্তব্য করে মিডিয়ারও মুখ বন্ধ করে দেন বলিউডের লাস্যময়ী অভিনেত্রী। 

এই বিষয়ে অন্যান্য খবর

ধোনি-কোহলি নন, জারিন মজেছেন অন্য এক ক্রিকেট তারকায়


আফ্রিদি-অধ্যায় বন্ধ হতে না হতেই নতুন এক পাক ক্রিকেটারের নামের সঙ্গে জড়িয়ে পড়লেন জারিন। আফ্রিদির মতো তাঁর বিশ্বজোড়া খ্যাতি অবশ্য নেই। আফ্রিদির মতো স্টারডমও নেই তাঁর। 
এত পর্যন্ত পড়ার পরে অনেকেই বলতে পারেন, নতুন এই পাক-ক্রিকেটারটি কে? তিনি ফকর জামান। একটি ভারতীয় ওয়েবসাইটেই জারিন ও ফকর জামানের সম্পর্ক নিয়ে খবর প্রকাশিত হয়। সেখানে লেখা হয়েছে, ফকর জামানের আগ্রাসী ক্রিকেট বেশ পছন্দ জারিনের। আর ক্রিকেট মাঠে তাঁর আগ্রাসন দেখে বলিউড অভিনেত্রীর হৃদয়ে জায়গা করে নিয়েছেন ফকর। পাকিস্তানের এই ক্রিকেটার ওয়ানডে ক্রিকেটে দ্রুততম হাজার রান করে ফেলেছেন। এহেন পাক ক্রিকেটারের সঙ্গে জারিনের প্রেম নিয়ে যখন চর্চা, ঠিক তখনই এগিয়ে এসেছেন বলিউড অভিনেত্রী। সেই ওয়েবসাইটে প্রকাশিত খবরকে বৃদ্ধাঙ্গুষ্ঠ দেখিয়ে টুইট করে লিখলেন, ডাহা মিথ্যে। কিন্তু প্রশ্ন হচ্ছে, বারংবার পাক-ক্রিকেটারদের সঙ্গে নাম জড়ায় কেন জারিনের? এ অবশ্য কোনও সদুত্তর নেই। জারিনও দেননি এই প্রশ্নের জবাব।